stanford-oval/wikipedia huggingface dataset:
TWS
חברים

שיניו (신유) – מנהיג
דוהון (도훈)
יאנגג'ה (영재)
האנג'ין (한진)
ג'יהון (지훈)
קיונגמין (경민)
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס MAMA | 2024 | הריקוד הטוב ביותר - להקת בנים | "Plot Twist" | זכייה |  |
| פרס MAMA | 2024 | הזמר החדש הטוב ביותר | TWS | זכייה |  |
ראו גם

קיי-פופ
הגל הקוריאני
הערות שוליים

↑  Chin, Carmen (8 בנובמבר 2023). "SEVENTEEN's agency Pledis Entertainment to debut new boyband in 2024". NME. ארכיון מ-20 בדצמבר 2023. נבדק ב-4 בינואר 2024. {{cite web}}:  (עזרה)
↑  Saxena, Saumya (3 בינואר 2024). "TWZ countdown to debut in prologue video Oh Mymy : 7s introducing members of PLEDIS Ent's newest hexad; WATCH". Pink Villa. ארכיון מ-3 בינואר 2024. נבדק ב-4 בינואר 2024. {{cite web}}:  (עזרה)
↑  Kim, Jin-seok (7 בנובמבר 2023). "[단독]9년만… 플레디스, '세븐틴 동생' 내년 1월 데뷔" [[Exclusive] 9 years... Pledis, ‘Seventeen’s younger brother’ to debut in January next year] (בקוריאנית). JTBC. ארכיון מ-7 בנובמבר 2023. נבדק ב-16 בפברואר 2024 – via Naver. {{cite web}}:  (עזרה)
↑  Hicap, Jonathan (21 בדצמבר 2023). "HYBE, Pledis Entertainment reveal name of new boy band debuting after Seventeen". Manila Bulletin. ארכיון מ-25 בדצמבר 2023. נבדק ב-4 בינואר 2024. {{cite web}}:  (עזרה)
↑  Kim, Ji-hye (3 בינואר 2024). "New boy band TWS under fire for allegedly plagiarizing watch logo". Korea JoongAng Daily. ארכיון מ-3 בינואר 2024. נבדק ב-4 בינואר 2024. {{cite web}}:  (עזרה)
1 2  Pledis Entertainment's new boy band TWS to debut with EP in January, Korea JoongAngDaily, ‏27 בדצמבר 2023
1 2  Pyo Kyung-min, Boy group TWS aims to repeat Seventeen's success under Pledis management, The Korea Times, ‏28 בדצמבר 2023
↑  Chin, Carmen (3 בינואר 2024). "Pledis Entertainment introduces new boyband TWS with 'OH MYMY : 7S'". NME. ארכיון מ-3 בינואר 2024. נבדק ב-4 בינואר 2024. {{cite web}}:  (עזרה)
↑  Yoo, Hong (27 בדצמבר 2023). "New boy band TWS to debut Jan. 22". The Korea Herald. ארכיון מ-3 בינואר 2024. נבדק ב-4 בינואר 2024. {{cite web}}:  (עזרה)
↑  Pyo, Kyung-min (23 בינואר 2024). "'SEVENTEEN's brother group' TWS seeks to become 'perfect idol'". The Korea Times. ארכיון מ-27 בינואר 2024. נבדק ב-2024-01-24. {{cite web}}:  (עזרה)
↑  Pyo Kyung-min, 'SEVENTEEN's brother group' TWS seeks to become 'perfect idol', The Korea Times, ‏23 בינואר 2024
↑  Pyo Kyung-min, TWS debuts with album 'Sparkling Blue', The Korea Times, ‏23 בינואר 2024
↑  Jeff Benjamin, Here Are the 2024 MAMA Awards Winners, Billboard, ‏2024-11-22 (באנגלית אמריקאית)
| --- | --- |
בקרת זהויות :  MusicBrainz: f68e8675-5ad8-47eb-b7ec-da9cc210e0b4
הנילוס הכחול

| --- | --- |

מפלי טיסיסאט בנילוס הכחול, ליד בהר דר, שבאתיופיה
 מידע כללי
 אורך:  1,783 ק"מ
 ספיקה ממוצעת:  1,548 מ"ק לשנייה
 אגן ניקוז:  325,000 קמ"ר
 מוצא:  נהר אבאי הקטן דרך אגם טאנה
 גובה מוצא הנהר:  2,750 מטרים
 יובלים:  Beles River, Guder River, Gulla, Jamma River, Muger River, Dabus River, Rahad River, Dinder River, Didessa River, Bashilo River, Walaqa River 
 שפך:  הנילוס, ליד ח'רטום
 מדינות באגן הניקוז:  אתיופיה וסודאן
 מסלול זרימת הנילוס הכחול
 
הנילוס הכחול (מערבית: النيل الأزرق, אַ-נִיל אַל-אָזְרַק; באמהרית: ጥቁር አባይ, טְקוּר אֶבַּיי; באורומו: Biluu Naayil) הוא נהר באפריקה המהווה את המקור העיקרי למימי הנילוס.
שם

באמהרית נקרא הנילוס הכחול "נהר אֶבַּיי", שפירושו הוא ״נהר האב״. שם זה ניתן לו בגלל מראהו הכהה, הנובע מהאדמה הנסחפת על ידי הנהר בזרימתו מהרמות הגבוהות בו נמצא אגם טאנה.
גאוגרפיה

הנילוס הכחול זורם מאגם טאנה באתיופיה אל נקודת המפגש שלו עם נילוס הלבן בסביבות ח'רטום, שם מתחיל הנילוס. אורך מסלול הנילוס הכחול הוא כ-1,460 קילומטרים. בתחילה זורם הנילוס הכחול דרום מזרחה, לאחר מכן דרומה, עד שהוא פונה מערבה. ליד הגבול עם סודאן הנילוס הכחול פונה צפונה עד לסיומו בנקודת ההמפגש עם הנילוס הלבן.
המסורת האתיופית רואה בנהר "עבָאי הקטן" המתחיל את זרימתו בגובה של 2,744 מטר בסביבת העיר גש עבי ונשפך לאגם טאנה, חלק מהנילוס הכחול, וממילא מזהה את התחלת עבאי הקטן כתחילת הנילוס הכחול.
הנילוס הכחול מספק 70% מכמות המים לנילוס וכ-80% מהמים בעונה הגשומה בהרי אתיופיה המשתרעת בין יוני לספטמבר. בעונה הגשומה הנילוס הכחול מתמלא במים הנשפך לנילוס ומעלה את מפלסו.
היסטוריה

בהיות הנילוס הכחול מקור עיקרי למימי הנילוס, ביקשה בריטניה במשך השנים לקבל שליטה על השטח של הנילוס הכחול כדי שתוכל לשלוט במים הזורמים בנילוס ובכך להחזיק מנוף לחץ כלפי מצרים. בשנת 1927 בקשה בריטניה, ששלטה בסודאן, להביא את דרישתה לפני חבר הלאומים. לאחר כיבוש אתיופיה על ידי איטליה, הדגישו דוברים איטלקים כי לבריטים הבטחו רק זכויות במים ולא זכויות טריטוריאליות על אזור הנילוס הכחול.
בשנת 1958 התפתחה מתיחות בין מצרים וסודאן על חלוקת מימי הנילוס הכחול. בהמשך נחתם הסכם בין המדינות על חלוקת מי הנהר.
סכרים

בשנת 1899 מינתה ממשלת בריטניה, שכבשה את סודאן, משלחת בראשות ויליאם גארסטין לחקור את הנילוס הכחול. בשנת 1904 הציעה המשלחת להקים סכר על הנילוס הכחול כדי להסדיר את הזרימה ובכך למנוע נזקי שיטפונות ואיבוד מים. בינתיים, בשנת 1902, נחתם בין בריטניה וממשלת אתיופיה הסכם על פיו לא ייבנה סכר על הנילוס הכחול מבלי רשות מבריטניה או סודאן. בדצמבר 1925 חתמו איטליה ובריטניה על הסכם שחלק את אתיופיה לאזורי השפעה והותיר את הקמת הסכר במעלה הנילוס הכחול בידי בריטניה. ביוני 1926 נודע לממשלת אתיופיה על ההסכם והיא מחתה שההסכם נעשה מאחורי גבם. בריטניה הגיבה בטענה שלא תעשה דבר ללא הסכמת אתיופיה והסכר יועיל לכל המדינות באזור. לקראת סוף 1927 החלה חברה אמריקנית לחקור את אפשרות הקמת הסכר על הנילוס הכחול, אולם עלויות ההקמה היו גדולות והקמת הסכר נדחה. ביוני 1935 התקיים משא ומתן בין מצרים וסודאן על חלוקת המים שיגיעו בעקבות הקמת הסכר. היו שפקפקו ביעילות של הקמת סכר ליד מקור הנילוס הכחול וטענו שרוב מימיו מצטרפים אליו בהמשך ולכן לסכר תהיה השפעה מועטה. תוכניות להקמת הסכר ליד מקור הנילוס הכחול עלו מחדש לאחר מלחמת העולם השנייה.
בשנות ה-20 הקימו הבריטים את סכר סנאר על הנילוס הכחול כ-200 קילומטר דרומית לח'רטום על מנת לאגור מים לגידול כותנה. הסכר נפתח בינואר 1926 ושימש לגידול כותנה בהיקף נרחב.
בסוף 1958 הוחל בעבודות ראשונות להקמת סכר רוזייריס על הנילוס הכחול בגבול שבין אתיופיה וסודאן. בשנת 1961 קיבלה סודאן מלווה מהבנק העולמי לצורך הקמת הסכר. הסכר נועד לאגור 7.6 מיליארד ממ"ק לצורך השקיית 12 מיליון דונם.
בנובמבר 2012 החלה אתיופיה בבניית סכר הרנסאנס האתיופי הגדול, סכר הידרואלקטרי בהספק של 6.5 ג'יגהוואט. הסכר צפוי להוות דחיפה לכלכלת אתיופיה. סודן ומצרים, לעומת זאת, הביעו את דאגותיהן בנוגע להפחתה אפשרית בזמינות המים. ייצור החשמל החל בפברואר 2022.
ראו גם

הנילוס הלבן
הערות שוליים

↑  יהושע טברסקי, הנילוס ומקורותיו, הצופה, 7 ביולי 1939
1 2  הקרבות האחרונים ליד מקורות הנילוס, דבר, 30 במאי 1941
↑  מדיניות אנגליה במזרח, דואר היום, 20 בינואר 1924
↑  סכסוך בשאלת מי הנילוס הכחול, הארץ, 7 באפריל 1927
↑  אגם צאנה אדמת מריבה, דואר היום, 6 באפריל 1936
↑  סכסוך מצרי־סודאני בענין מי הנילוס, דבר, 13 ביולי 1958
↑  אליהו סלפטר, חבש ושכנותיה, ענין הנילוס, הארץ, 11 בספטמבר 1959
1 2  מי המנוחות של אגם־צאנה רגזו,  הירדן, 15 באוקטובר 1935
↑  לונדון שוקטת לזכיון האמריקני בחבש, דבר, 7 בנובמבר 1927
↑  פרקים, דבר, 19 באוגוסט 1926
↑  ההסכם האנגלי איטלקי בענין חבש, דבר, 28 ביולי 1926
↑  על ההסכם בדבר כוש, דואר היום, 6 ביולי 1926
↑  מאמר מאת הטיימס על שאלת האגם טסאנה, דואר היום, 22 באוגוסט 1927
↑  מה כחו של זכיון הסכר בחבש?, דבר, 6 בנובמבר 1927
↑  סכו אגם צ'אן פתח למחלוקת, דבר, 25 ביוני 1935
↑  ריצ'י קולדר, קרב אפריקה החדש, הארץ, 29 ביולי 1949
↑  פתיחת סכר מכואר בסודאן, דואר היום, 24 בינואר 1926
↑  מפעל אל־גזירה בסודאן, הארץ, 4 בדצמבר 1960
↑  סכר רוזייריס, הארץ, 19 בנובמבר 1958
↑  מלווה גדול לסודן לסכר הנילוס הכחול, למרחב, 15 ביוני 1961
↑  משה אפרת, הישגים כלכליים אינם מחפים על סכסוכים פנימיים, למרחב, 15 באפריל 1966
| --- | --- |
בקרת זהויות :  NLI: 987007539008205171  BnF: cb15301405f (data)  GND: 4007065-7  LCCN: sh87003821  NKC: ge171390  SUDOC: 05079406X  VIAF: 315144209   WorldCat (עם VIAF): 315144209
לה סרפים

| --- | --- |


 תקופת הפעילות:  מ-2021
 סוגה:  קיי-פופ, דאנס-פופ 
 חברת תקליטים:  Source EMI/Universal Geffen
 https://sourcemusic.com/artist/profile/LE%20SSERAFIM
 פרופיל ב-IMDb
 חברות
 קים צ׳ואן, סאקורה, הו יונג׳ין, קאזוהה, הונוון צ׳ה
 חברות לשעבר
 קים גאראם
 
לה סרפים (בקוריאנית: 르세라핌, באנגלית: Le Sserafim, מבוטא במלעיל: לֵה סֵרַפִים) היא להקת בנות דרום קוריאנית שהוקמה על ידי סורס מיוזיק (חברת בת של ענקית המדיה HYBE) ב-2022. שם הלהקה במקור הוא שיכול אותיות של הביטוי ״חסר פחד״ באנגלית: ״I'm fearless״. יש הטוענים כי המילה העברית "שרפים", שמופיעה בתנ"ך ככינוי של מלאכים, היוותה השראה לשם, אם כי אין מקור לשמועה זו.
כיום יש בלהקה חמש חברות. הלהקה כללה במקור שש חברות: קים צ׳ואן, סאקורה, הו יונג׳ין, קאזוהה, הונוון צ׳ה וקים גאראם, אך קים גאראם עזבה עם סיום החוזה שלה ביולי 2022. ב-2 במאי 2022 הלהקה הוציאה את המיני-אלבום הראשון שלה, Fearless, שהצליח במכירות עם שיא מכירות של כ־150,000 עותקים ביום אחד, אם כי זכה לביקורות פושרות.
קדם - פעילות

שתיים מחברות הלהקה, סאקורה וצ׳אוון, היו חברות בלהקת הבנות Iz*One שהתפרקה ב-2021. לאחר שהשתתפו בתוכנית הריאליטי Produce 48 והגיעו לגמר, הן נבחרו להרכב הסופי של להקת הבנות Iz*One, שהתבססה על מתחרות בתוכנית. החברה השלישית, יונג׳ין, הגיעה למקום ה-26 בתחרות והודחה בפרק 11, אך בכל זאת צורפה ללהקה.
קאזוהה הגיעה לאחר שלמדה בלט במקומות נחשבים באירופה: באקדמיה הלאומית לבלט בהולנד, באקדמיה הממלכתית לכוריאוגרפיה של מוסקבה, וב-Royal Ballet School בלונדון. ההחלטה לעבור מתחום המחול לעולם הקיי-פופ גמלה בה לאחר שנחשפה ללהקת בלאקפינק. ״כשראיתי אותן על הבמה בפעם הראשונה, בכיתי״, אמרה בראיון.
הפרסום של הבנות מתוכנית הריאליטי ומלהקת Iz*One, כמו גם העובדה שבאנג סי-היוק (מנכ״ל הייב ואחד המפיקים הבכירים בקוריאה. הפיק בין השאר את רוב האלבומים של BTS) יועד להפיק את האלבום, גרמה לציפייה משמעותית לקראת האלבום הראשון של הלהקה - Fearless.
2022 - התחלת פעילות

ב-14 במרץ 2022 סורס מיוזיק הודיעה על להקה חדשה ועל שתי החברות הראשונות: סאקורה וקים צ׳ואן. בהמשך הודיעה על ארבע החברות הנוספות: הו יונג׳ין, קאזוהה, הונוון צ׳ה וקים גאראם. ב-13 באפריל סורס מיוזיק הודיעה על מיני-אלבום שעתיד לצאת ב-2 במאי, תחת השם "Fearless". עוד לפני צאתו, המיני-אלבום נמכר בהזמנה המוקדמת בכ-380,000 עותקים. כשיצא לאור נמכרו כ-150,000 עותקים ביום אחד, וכ-175,000 עותקים בסך הכול. שמונה ימים לאחר מכן הלהקה הופיעה בתוכנית "The Show" בערוץ SBS M (לשעבר SBS MTV).
ב-17 באוקטובר הוציאה הלהקה את המיני-אלבום השני שלה "Antifragile", זאת עם חמש חברות, לאחר עזיבתה של קים גאראם. האלבום הגיע למקום ה-14 במצעד בילבורד 200.
עזיבתה של קים גאראם

בחודש מאי, לאחר שנחשף הטיזר שמודיע על חברותה בלהקה, הועלו מספר האשמות כלפי קים גאראם על כך שהתנהגה באלימות בעת שלמדה בבית הספר. בתגובה, הצהירה סורס מיוזיק כי קים הייתה קורבן של אלימות בבית הספר בעצמה, ואף הודיעו שינקטו בצעדים משפטיים כלפי אלו שהעלו את ההאשמות. בינתיים, הופץ באינטרנט תיעוד רשמי מישיבה של ועדת אלימות בבית הספר, שקבעה כי קים אחראית למעשה אלימות. לאחר מכן פרסם הנציג המשפטי של הקורבן הצהרה מפורטת שהמסמך אמיתי, וכי קים נמצאה אשמה על ידי הוועדה. בתגובה טענו בסורס מיוזיק כי קים לא נמצאה אשמה באלימות פיזית. עם זאת, הוועדה הייתה מסווגת לרמה 5, שזו הרמה שעוסקת באלימות ברמה הגבוהה ביותר, כך שהתגובה שלא הייתה מספקת.
ב-20 במאי סורס מיוזיק הודיעה כי קים תצא להפסקה מפעילותה בלהקה. ביולי הסתיים החוזה של קים ולא חודש, כך שהלהקה נשארה עם חמש חברות.
2023 - היום: כניסה לשוק היפני, "Unforgiven"

ב-15 בינואר 2023 הלהקה נכנסה לשוק היפני באופן רשמי, כשהוציאה את הגרסה היפנית ל-Fearless. ב-3 באפריל נחשף אלבום הבכורה של הלהקה- Unforgiven, שתוכנן להתפרסם ב-1 במאי. ביוני חשפה הלהקה כי היא תצא לסיבוב ההופעות הראשון שלה- Flame Rises באוגוסט. ב־12 באוקטובר הלהקה הודיעה על הסינגל הראשון שלה בשפה האנגלית "Perfect Night".
ב-27 באוקטובר, בשיתוף פעולה עם יצרנית משחקי הווידאו בליזארד, יצא המשחק "Overwatch 2" עם תוספות מיוחדות שכוללות מצב משחק מיוחד, ולפריטים דיגיטליים ייחודיים חדשים במשחק, בהשראת הלהקה.
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס הווידאו קליפים של MTV | הופעת הפוש של השנה | "Easy" | זכייה |  |
| 2024 | פרס המוזיקה של MTV אירופה | המופע החדש הטוב ביותר | לה סרפים | מועמדות |  |
| 2024 | פרס המוזיקה של MTV אירופה | הקיי-פופ הטוב ביותר | לה סרפים | מועמדות |  |
| 2024 | פרס המוזיקה של MTV אירופה | מופע הפוש הטוב ביותר | לה סרפים | זכייה |  |
| 2024 | פרס MAMA | להקת הבנות הטובה ביותר | לה סרפים | מועמדות |  |
| 2024 | פרס MAMA | הריקוד הטוב ביותר - להקת בנות | "Easy" | מועמדות |  |
| 2024 | פרס MAMA | הכוריאוגרפיה הטובה ביותר | "Crazy" | מועמדות |  |
| 2024 | פרס המוזיקה של בילבורד | שיר הקיי-פופ העולמי המוביל | "Perfect Night" | מועמדות |  |
ראו גם

הגל הקוריאני
קיי פופ הוט 100
הערות שוליים

↑  Ally De Leon, The GGreat Battle: LE SSERAFIM—Fallen Angels Rising, EnVi Media, ‏2022-10-29 (באנגלית)
↑  Le Sserafim Name Meaning: Holding Deep and Mystical Meanings, ‏2023-12-24 (באנגלית אמריקאית)
1 2  Kim Garam Makes 1st Statement Since Leaving LE SSERAFIM + HYBE Shares Brief Response, Soompi, ‏2022-08-11 (באנגלית)
↑  Rhian Daly, LE SSERAFIM – ‘Fearless’ review: HYBE’s new girl group don’t fully live up to their name on hit-and-miss debut, NME, ‏2022-05-06 (באנגלית בריטית)
↑  Neo Music Communication IZM, www.izm.co.kr
↑  Meet Hybe’s first girl group: Le Sserafim, m.koreaherald.com
↑  The many talents of Lesserafim, ‘BTS’ little sister’, South China Morning Post, ‏2022-05-18 (באנגלית)
↑  LE SSERAFIM KAZUHA Says BLACKPINK Is Her Role Model & She Danced to BTS' Song for Her Audition, sbsstar.net, ‏2022-05-12 (באנגלית)
↑  HYBE's Bang Si-hyuk produces tracks for Le Sserafim's debut EP, koreajoongangdaily.joins.com, ‏2022-04-25 (באנגלית)
↑  Sng, Suzanne (2022-05-03). "K-pop girl group Le Sserafim's debut album breaks chart record within a day". The Straits Times (באנגלית). ISSN 0585-3923. נבדק ב-2024-01-04.
↑  박수민 기자, '더쇼' 르세라핌, 데뷔와 동시에 1위 "첫 앨범부터 많은♥ 받아 감사"[종합], entertain.naver.com (בקוריאנית)
↑  "K-pop stars BTS have the most No. 1 hits on Billboard's Hot 100 chart this decade". The Straits Times (באנגלית). 2022-11-03. ISSN 0585-3923. נבדק ב-2024-01-04.
↑  HYBE Responds To Skepticism About Why Kim Garam Received Degree 5 Disciplinary Action If No Physical Assault Took Place, Soompi, ‏2022-05-21 (באנגלית)
↑  Le Sserafim to debut in Japan on Jan. 25, koreajoongangdaily.joins.com, ‏2022-11-25 (באנגלית)
↑  르세라핌, 정규 1집 'UNFORGIVEN' 발매…5월 1일 컴백 [공식입장], entertain.naver.com (בקוריאנית)
↑  르세라핌, 첫 단독 투어 개최…8월 서울서 시작 [공식], 스포츠동아, ‏2023-06-28 (בקוריאנית)
↑  Watch: 'Overwatch 2,' Le Sserafim tease 'Perfect Night' music video, Yahoo Entertainment, ‏2023-10-24 (באנגלית אמריקאית)
↑  Dan Heching, MTV VMAs 2024: See who won, CNN, ‏2024-09-12 (באנגלית)
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
↑  Jeff Benjamin, Here Are the 2024 MAMA Awards Winners, Billboard, ‏2024-11-22 (באנגלית אמריקאית)
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
| --- | --- |
בקרת זהויות :  BnF: cb180635687 (data)  GND: 1275730434  ISNI: 0000 0005 0691 5903  MusicBrainz: 1ee37742-1e3d-4e61-84d2-bc85f4c1459a  VIAF: 2901167202635067930002   WorldCat (עם VIAF): 2901167202635067930002 
חברות הלהקה, יוני 2022. משמאל לימין: קאזוהה, יונג׳ין, סאקורה, קים צ׳ואן והונוון צ׳ה
לה סרפים, 2 ביוני 2022
סבנטין

| --- | --- |

 מקום הקמה:  קוריאה הדרומית סיאול, קוריאה הדרומית
 תקופת הפעילות:  מ-2015
 סוגה:  קיי-פופ ‏•‏‏ סינת'פופ ‏•‏‏ היפ הופ ‏•‏‏ R&B ‏•‏‏ EDM
 חברת תקליטים:  פלדיס ‏•‏‏ גפן ‏•‏‏ יוניברסל
 אתר רשמי
 פרופיל ב-IMDb
 חברים
 אס.קאופס ג'ונגהאן ג'ושוע ג'ון הושי וונוו ווזי DK מינגיו דה8 סונגקוואן ורנון דינו
 
סבנטין (בקוריאנית: 세븐틴) היא להקת בנים דרום קוריאנית הפועלת תחת הלייבל פלדיס אנטרטיינמנט.
ביוגרפיה

החל משנת 2013, סבנטין הופיעו בשידורים חיים רגילים של סדרה בשם Seventeen TV בפלטפורמת הסטרימינג המקוונת UStream.
במאי 2015 הם הוציאו את המיני אלבום הראשון שלהם "17 Carat", תחת הלייבל פלדיס אנטרטיינמנט. בספטמבר הם הוציאו את המיני אלבום השני שלהם, "Boys Be".
באפריל 2016 הם הוציאו את אלבום הבכורה שלהם בקוריאנית, "Love & Letter", שהגיע למקום הראשון בקוריאה הדרומית. ביולי הם הוציאו מהדורה מחודשת לאלבום בשם "Love & Letter Repackage Album". בדצמבר הם הוציאו את המיני אלבום השלישי שלהם, "Going Seventeen".
במאי 2017 הם הוציאו את המיני אלבום הרביעי שלהם, "Al1". בנובמבר הם הוציאו את האלבום השני שלהם, "Teen, Age" שהיה לאלבום השני שלהם שהגיע לצמרת המצעד בקוריאה הדרומית.
בפברואר 2018 הם הוציאו גרסה מחודשת לאלבומם השני בשם "Special Album 'Director's Cut'". במאי הם הוציאו לאור את המיני אלבום הראשון שלהם בשפה היפנית, "We Make You". ביולי הם הוציאו את המיני אלבום החמישי שלהם, "You Make My Day".
בינואר 2019 הם הוציאו את המיני אלבום השישי שלהם, "You Made My Dawn". בספטמבר הם הוציאו את אלבום האולפן השלישי שלהם, "An Ode" והיה לאלבום השלישי שלהם שהגיע לצמרת המצעד בקוריאה הדרומית.
ביוני 2020 הם הוציאו את המיני אלבום השביעי שלהם, "Heng:garæ", מתוכו פורסם "Left & Right" כסינגל המוביל. בספטמבר הם הוציאו את המיני אלבום השני שלהם בשפה היפנית, "24H". באוקטובר הם הוציאו מיני אלבום מיוחד בשם "Semicolon".
ביוני 2021 הם הוציאו את המיני אלבום השמיני שלהם, "Your Choice". באוקטובר הם הוציאו את המיני אלבום התשיעי שלהם, "Attacca".
במאי 2022 הם הוציאו את אלבום האולפן הרביעי שלהם, "Face the Sun". הוא האלבום הראשון שלהם שנכנס למצעד הבילבורד 200 והגיע למקום השביעי במצעד. בנוסף, הגיע האלבום לראש המצעד בקוריאה הדרומית והיה לאלבומם הרביעי שהגיע להישג זה. ביולי הם הוציאו גרסה מחודשת לאלבום בשם "Sector 17". בנובמבר הם הוציאו את המיני אלבום השלישי שלהם בשפה היפנית, "Dream".
ב-31 במרץ 2023, סבנטין הודיעו שהם יוציאו את המיני-אלבום העשירי שלהם שלהם, FML ב-24 באפריל. המיני-אלבום הוזמן ב-4.6 מיליון הזמנות מוקדמות, והפך לאלבום הקיי-פופ עם הכי הרבה הזמנות מוקדמות באותו זמן. סבנטין ערכו הופעה בת יומיים, בשם "Follow" בסיאול, Gocheok Sky Dome.
ב-8 בנובמבר 2024 הלהקה קיבלה תעודת הוקרה מעיריית לוס אנג׳לס על ״תרומתה למוזיקה״
שם

השם סבנטין (באנגלית Seventeen, שבע עשרה) נגזר מהביטוי "13 חברים + 3 יחידות + קבוצה אחת", המייצג את האופן שבו 13 החברים מחולקים לשלוש יחידות שונות ומתחברים לקבוצה אחת מגובשת.
חברי הלהקה > היפ הופ

אס. קאופס (אנ') (에스쿱스 ;S.Coups)
וונוו (אנ') (원우 ;Wonwoo)
מינגיו (אנ') (민규 ;Mingyu)
ורנון (אנ') (버논 ;Vernon)
חברי הלהקה > קול

ווזי (אנ') (우지 ;Woozi)
ג'ונגהאן (אנ') (정한 ;Jeonghan)
ג'ושוע (אנ') (조슈아 ;Joshua)
DK (אנ') / דוקיאום (도겸 ;Dokyeom)
סונגקוואן (אנ') (승관 ;Seungkwan)
חברי הלהקה > רקדנים

הושי (אנ') (호시 ;Hoshi)
ג'ון (אנ') (준 ;Jun)
דה8 (אנ') (디에잇 ;The8)
דינו (אנ') (디노 ;Dino)
דיסקוגרפיה

2016: Love & Letter
2017: Teen, Age
2019: An Ode
2022: Face the Sun
2024: 17 Is Right Here
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה של בילבורד | 2024 | אמן סביבוב ההופעות המוביל – קיי-פופ | סבנטין | זכייה |  |
| פרס MAMA | 2024 | אמן השנה | סבנטין | זכייה |  |
| פרס MAMA | 2024 | בחירת המעריצים של השנה | סבנטין | מועמדות |  |
| פרס MAMA | 2024 | להקת הבנים הטובה ביותר | סבנטין | זכייה |  |
| פרס MAMA | 2024 | סופר סטייג' | סבנטין | זכייה |  |
| פרס MAMA | 2024 | אלבום השנה | Seventeenth Heaven | זכייה |  |
| פרס MAMA | 2024 | ביצוע הדאנס הטוב ביותר - להקת בנים | "God of Music" | מועמדות |  |
| פרס MAMA | 2024 | הקליפ הטוב ביותר | "Maestro" | מועמדות |  |
הערות שוליים

↑  K-pop group Seventeen honored by Los Angeles for contribution to music, koreatimes, ‏2024-11-09 (באנגלית)
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
↑  Jeff Benjamin, Here Are the 2024 MAMA Awards Winners, Billboard, ‏2024-11-22 (באנגלית אמריקאית)
| --- | --- |
בקרת זהויות :  ISNI: 0000 0004 6088 5226  MusicBrainz: e04d239e-9fa8-49b3-b9b7-9e439c3cb1d1  NLK: KAC201930924  VIAF: 198150468211504170813   WorldCat (עם VIAF): 198150468211504170813
יקבי ירושלים – אגודה חקלאית שיתופית

| --- | --- |
 סמליל היקב החל משנת 2023
 נתונים כלליים
 סוג:  אגודה שיתופית
 מייסדים:  יונה זאב מנדלסון 
 תקופת הפעילות:  שנות השלושים של המאה ה-20 – הווה
 מיקום המטה:  ירושלים 
 קואורדינטות:  31°46′06″N 35°12′49″E﻿ / ﻿31.768321822358°N 35.213712845669°E﻿ / 31.768321822358; 35.213712845669 
 משרד ראשי:  תוצרת 3, ירושלים
 בעלות:  עופר גואטה
 ענפי תעשייה:  תעשיית היין
 מוצרים עיקריים:  יין, מיץ ענבים
 מנכ"ל:  ליאור לקסר
  
 jerusalemwineries.co.il
 he
 
.
יקבי ירושלים – אגודה חקלאית שיתופית (שמות קודמים: יקב שמשון, יקב ירושלים) היא אגודה שיתופית ישראלית, המחזיקה בבעלות על יקב השוכן באזור התעשייה עטרות, ירושלים, ובכמה כרמים בישראל המספקים את הענבים ליקב. כיום האגודה היא היחידה שמפעילה יקב בעיר ירושלים. היקב נחשב ליקב וותיק יחסית ומייצר כ-4 מיליון בקבוקי יין בשנה. יינותיו משווקים בישראל ומחוצה לה וזכו להכרה ולפרסים בתחרויות יין שונות.
היסטוריה > תקופת בעלות מנדלסון

היקב, שנקרא בתחילה בשם "יקבי שמשון", הוקם על ידי יונה זאב מנדלסון, חסיד חב"ד שהיה חתנו של משה שלום שור, בעל יקבי משפחת שור, בשנות השלושים של המאה ה-20 בעיר העתיקה בירושלים, ובשנת 1951 עבר היקב לשכונת בית ישראל בעיר.
בשנת 1976 עבר מפעל הייצור למיקומו הנוכחי באזור התעשייה עטרות בצפון ירושלים, ולאחר מספר שנים, שלמה זלמן מנדלסון, בנו של יונה, הגיע לישראל מקראון הייטס, ניו יורק שבארצות הברית, על מנת לסייע בניהול היקב.
היסטוריה > תקופת בעלות גואטה

לאחר פטירתו של שלמה זלמן ב-2006, נענה איש העסקים עופר גואטה, תושב בני ראם, מי שהיה לקוח של היקב וחברו של שלמה זלמן, ורכש את היקב לבקשת המשפחה, על פי בקשתו של שלמה בצוואתו, שהיקב ימשיך לפעול.
גואטה שינה את שם היקב ל"יקבי ירושלים, אגודה חקלאית", ובשנת 2015 מונה תת-אלוף במילואים, ארז וינר, למנכ"ל החברה, וסם סורוקה החליף את צבי סקייסט בתור היינן הראשי של היקב.
בשנת 2020 החליף ליאור לקסר את סם סורוקה ואת ארז וינר בתור יינן ומנכ"ל החברה, לאחר שבשנת 2018 עזב את יקב כרמל.
במשך עשורים ועד היום, היה" יקב ירושלים" ליקב היחידי הפועל בירושלים.
השקעה, ייצור ושיווק

מאז 2006 ועד 2015 הושקעו מעל עשרה מיליון שקל חדש בהרחבת ובהשבחת היקב, בין השנים 2012 ו-2015 שילש היקב את מכירותיו, בשנת 2014 היה בעל נתח שוק של 2.0% משוק היין ומיץ הענבים בישראל, ב-2015 בעל נתח שוק של 2.9% וב-2016 בעל נתח של 3%. נכון ל-2024 מייצר היקב כ-4 מיליון בקבוקים בשנה, ומייצר גם יינות תחת מותגים פרטיים. בנוסף, היקב מפיק מיץ ענבים בשביל רשת המרכולים שופרסל תחת מותג הרשת, ומייצא לארצות הברית, ברזיל, טאיוואן, אוסטרליה, קנדה ומערב אירופה, כשחלק מהיינות מיוצאים לקהילות יהודיות ברחבי העולם.
כרמי היקב

כרמי היקב נטועים בהרי ירושלים, השומרון, הר ברכה, זכרון יעקב, שפלת יהודה ומורדות הכרמל. היקב מטפח את הכרמים בשיתוף פעולה עם הכורמים וצוות הייננים.
פרסים ודירוגים

בשנת 2014 זכה אחד מיינות היקב בפרס מדליית הזהב בתחרות אשכול, ובשנת 2015 נבחר היין "פרימיום שיראז 2013" של יקבי ירושלים לאחד מ-100 היינות הטובים בעולם לשנת 2015, עם ציון של 93, על ידי מגזין היין האמריקאי Wine Enthusiast.
ביולי 2021 העניק מגזין היין העולמי דקנטר מדליית זהב וציון 96 ליקבי ירושלים, ובשנת 2022 קיבל יין "שרדונה וינטג' 2021" 90 נקודות וזכה במדליית כסף בתחרות היין TerraVino.
במרץ 2023 נבחר היין "סוביניון בלאן 2022", של היקב כחלק משלושת היינות הישראלים בטובים ביותר בקטגוריית "סוביניון בלאן" בתחרות הטעימה העיוורת, Best Value, וביוני 2023 זכה יין "'פרימיום רוזה" של יקבי ירושלים במדליית כסף בתחרות פרסי עולם היין של מגזין דנקטר.
בינואר 2024 זכה יין "וינדמיל פרוג'קט פטי ורדו 2020" במדליית זהב בתחרות היין Terravino.
כשרות

היקב היה מהראשונים שקיבל את חותמת הכשרות של בד"ץ בית יוסף, וכן נושא את חותמת כשרות רבנות מהדרין ירושלים, OU ובד"צ מנצסטר.
בהוראת הרבי מלובביץ', העניק בית דין רבני חב"ד באופן חריג חותמת כשרות ליקב. ביוני 2019 הוענקה לו חותמת הכשרות של הרב ברוך-בועז יורקוביץ', והוא היקב היחיד אשר נושא כשרות חב"דית.
מרכז המבקרים > מרכז המבקרים בירושלים

בשנת 2018, בהשקעה של כעשרה מיליון שקל, פתח היקב מרכז מבקרים בשכונת ימין משה שבירושלים, סמוך למתחם טחנת הרוח. לרגל הפתיחה ייצר סם סורוקה, היינן הראשי של יקב ירושלים, סדרת יינות במהדורה מוגבלת הנקראת WINDMILL (בעברית: טחנת רוח), שנמכרת רק במקום.
מרכז המבקרים > מרכז המבקרים בפתח תקווה

בשנת 2024 פתח היקב מרכז מבקרים גם בפתח תקווה.